CELEX: 31980L0216
Language: mt
Date: 1980-01-22 00:00:00
Title: Id-Direttiva tal-Kunsill tat-22 ta’ Jannar 1980 Li temenda d-Diretiva 71/118/KEE dwar problemni tas-saħħa li jaffettwaw il-kummerċ fil-laħam tat-tjur frisk

Avviż Legali Importanti

|

31980L0216

Official Journal L 047 , 21/02/1980 P. 0008 - 0010 Finnish special edition: Chapter 3 Volume 11 P. 0210  Greek special edition: Chapter 03 Volume 27 P. 0244  Swedish special edition: Chapter 3 Volume 11 P. 0210  Spanish special edition: Chapter 03 Volume 17 P. 0120  Portuguese special edition Chapter 03 Volume 17 P. 0120 

		Id-Direttiva tal-Kunsilltat-22 ta’ Jannar 1980Li temenda d-Diretiva 71/118/KEE dwar problemni tas-saħħa li jaffettwaw il-kummerċ fil-laħam tat-tjur frisk(80/216/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u b’mod partikolari l-Artikoli 43 u 100 tiegħu,Wara li kkunsidra l-proposta mill-Kummissjoni [1],Wara li kkunsidra l-opinjoni tal-Parlament Ewropew [2],Wara li kkunsidra l-opinjoni tal-Kumitat Ekonomiku u Soċjali [3],Billi d-Direttiva 71/118/KEE tal-15 Frar 1971 dwar problemi tas-saħħa li jaffettwaw il-kummerċ f’laħam tat-tjur frisk [4], kif l-aħħar emendata bid-Direttiva 77/27/KEE [5], tistabilixxi l-ħtiġiet ta’ qtil u spezzjoni għal laħam tat-tjur intiż għal kummerċ intra-Komunitarju u kummerċ fi Stati Membri;Billi t-tkabbir tat-tjur u t-tqegħid fis-suq tal-laħam tat-tjur huwa mwettaq fil-biċċa l-kbira minn produtturi fuq skala żgħira li jbiegħu l-prodott tagħhom fi swieq lokali u huma parti sinifikanti ta’ l-attività agrikola f’ċerti reġjuni Komunitarji; billi dawn l-attivitajiet għandhom jitħallew ikomplu taħt ċerti kondizzjonijiet;Billi l-metodu ta’ produzzjoni ta’ "foie gras" tagħmel l-evixxerazzjoni ta’ tjur maqtula riċentement impossibbli mingħajr dannu serju għall-fwied;Billi waqt li jiġi assigurat li l-ħtiġiet ta’ l-iġjene u l-ispezzjoni stabbiliti taħt il-leġislazzjoni Komuitarja, u b’mod partikolari taħt id-disposizzjonijiet rilevanti ta’ l-Anness I, Kapitolu I, III u XIV għad-Direttiva msemmija, jiġu mantenuti b’mod strett, għandhom isiru l-emendi speċifiċi neċessarji għal din il-leġislazzjoni,ADOTTA DIN ID-DIRETTIVA:Artikolu 1Id-Direttiva 71/118/KEE hija hawnhekk emendata kif ġej:1. Is-subparagrafu li ġej għandu jiżdied ma’ l-Artikolu 3(1)(A) (a):"Minkejja l-ħtiġiet ta’ l-ewwel subparagrafu, għasafar intiżi għall-produzzjoni ta’ "foie gras" jistgħu jiġu storditi, infasda u mnittfa fir-razzett tas-smin, sakemm dawn l-operazzjonijiet jiġu mwettqa f’kamra sseparata li tikkonforma mal-ħtiġiet ta’ l-Anness I, il-Kapitolu I, ċ, u li, skond l-Anness I, il-Kapitolu XIV, il-karkassi mhux evixxerati huma ttrasportati immedjatament għal impjant approvat ta’ tqattigħ li hu mgħammar b’kamra speċjali kif iddefinit fl-Anness I, il-Kapitolu II, (2) (b) a, fejn il-karkassi għandhom jiġu evixxerati fi żmien 24 siegħa."2. Fit-tieni subparagrafu ta’ l-Artikolu 3(5), il-kliem "u sal-15 ta’ Awissu 1981" għandhom jitħassru.3. Fl-Anness I, il-Kapitolu II (2):- is-subparagrafu li ġej għandu jiżdied:- "(b) Jekk titwettaq l-evixxerazzjoni hemm barra, kamra għall-evixxerazzjoni ta’ papri u wiżżi mkabbra għall-produzzjoni ta’ "foie gras", li ġew storditi, infasda u mnittfa fir-razzett tas-smin,",- il-kliem "u taħt (b)" għandhom jiżdiedu ma’ l-ewwel linja tal-punt (h).4. Fl-Anness I, il-Kapitolu III (3) (ċ), "u (b)" għandu jiġi inserit wara l-kiem "u għal (2) (b)".5. Is-subparagrafu li ġej għandu jiżdied ma’ l-Anness I, il-Kapitolu IV (13):"Madanakollu, fil-każ ta’ papri u wiżżi mkabbra għall-produzzjoni ta’ "foie gras" u storditi, infasda u mnittfa fir-razzet tas-smin, l-ispezzjoni ante mortem tista’ titwettaq fl-aħħar ġimgħa tas-smin."6. Is-subparagrafu li ġej għandu jiżdied ma’ l-Anness I, il-Kapitolu IV (14):"Fil-każ ta’ papri u wiżżi mkabbra għall-produzzjoni ta’ "foie gras" u storditi, infasda u mnittfa fir-razzett tas-smin, iċ-ċertifikat imsemmi fl-Anness IIIa għandu jkun mal-karkassi mhux evixxerati mal-wasla tagħhom fl-impjant ta’ tqattigħ mgħammar b’kamra sseparata għal evixxerazzjoni."7. Is-subparagrafu li ġej għandu jiżdied ma’ l-Anness I, il-Kapitolu V (23):"Madanakollu, papri u wiżżi mkabbra u maqtula għall-produzzjoni ta’ "foie gras" jistgħu jiġu evixxerati fi żmien 24 siegħa, sakemm karkassi mhux evixxerati huma, malajr kemm jista’ jkun, imnaqqsa u mbagħad miżmuma fit-temperatura stabbilita fil-Kapitolu XII (46) u ttrasportati skond ir-regoli ta’ l-iġjene."8. L-Anness li ġej għandu jiżdied:"“ANNESS IIIa+++++ TIFF +++++"Artikolu 2L-Istati Membri għandhom iġibu fis-seħħ il-liġijiet, ir-regolamenti u d-disposizzjonijiet amministrattivi neċessarji biex jikkonformaw ma’ din id-Direttiva fl-1 ta’ Frar 1980, u għandhom minnufih jinfurmaw lill-Kummissjoni bihom.Artikolu 3Din id-Direttiva hija indirizzata lill-Istati Membri.Magħmula fi Brussel, fit-22 ta’ Jannar 1980.Għall-KunsillIl-PresidentG. Marcora[1] ĠU C 247, ta’ l-1.10.1979, p. 16.[2] ĠU C 34, tal-11.2.1980, p. 106.[3] Opinjoni mogħtija fl-24 u fil-25 ta’ Ottubru 1979 (għadha mhix ippubblikata fil-Ġurnal Uffiċjali)[4] ĠU L 55, tat-8.3.1971, p. 23.[5] ĠU L 6, tat-8.1.1977, p. 19.--------------------------------------------------